**Peter Gordon MacKay**, nado en Nova Glasgow (Nova Escocia) o 27 de setembro de 1965, é un político canadense. Foi ministro de Asuntos Exteriores entre 2006 e 2007, Ministro de Defensa entre 2007 e 2013, foi, entre o 15 de xullo de 2013 e o 2 de agosto de 2015, Ministro de Xustiza e Fiscal Xeral do Canadá.

Traxectoria
-----------

Peter MacKay é licenciado en dereito e en 1991 foi chamado para a avogacía de Nova Escocia. Exerceu como avogado pero tamén como maxistrado en diversas xurisdicións.

Foi elixido por primeira vez para a Cámara dos Comúns do Canadá en xuño de 1997, con respecto á circunscrición de Pictou-Antigonish-Guysborough, baixo as cores do Partido Conservador Progresista do Canadá. Foi reelixido en novembro de 2000.

O 31 de maio de 2003, sucedeu ao ex primeiro ministro Joe Clark como líder do Partido Progresista Conservador. En agosto de 2003 publicouse unha enquisa de Ipsos-Reid, que indicaba que o apoio ao partido caería, en tres meses, desde o 19% ao 12% na opinión pública canadense. 

Foi o último líder do Partido Conservador Progresista do Canadá (PC). En decembro de 2003 apoiou a fusión do partido coa Alianza Canadense para formar o novo Partido Conservador do Canadá.

Foi reelixido nas eleccións federais canadenses de 2006. O 6 de febreiro de 2006, xurou no despacho do primeiro ministro Stephen Harper o cargo como Ministro de Asuntos Exteriores. Despois converteuse en Ministro de Defensa Nacional e Ministro responsable da Axencia de Oportunidades do Canadá Atlántico. Durante a remodelación do gabinete en xullo de 2013, Peter MacKay convértese en Ministro de Xustiza e Fiscal Xeral do Canadá.

O 15 de xaneiro, MacKay anunciou a súa candidatura para a carreira de liderado conservador de 2020 e foi derrotado por Erin O'Toole na terceira votación para o liderado, tras o que se retirou da política activa.

### Críticas

Foi criticado por cometer un erro ao falar das provincias que comparten fronteira con California en 2011 durante un discurso tras a aparición de Arnold Schwarzenegger en Winnipeg.

Peter MacKay tamén foi criticado polo seu mal dominio da lingua francesa, a segunda lingua do Canadá e a principal no Quebec.

Comisións da Cámara dos Comúns
------------------------------

Na Cámara dos Comúns do Canadá, Peter MacKay foi membro:

* durante a 36 lexislatura (1997-2002), a Comisión Permanente de Xustiza e Dereitos Humanos e diversas subcomisións,
* durante o 38 Parlamento (2002-2004), a Comisión Permanente de Xustiza e Dereitos Humanos (rebautizada, durante o 3 Sesión, Comisión Permanente de Xustiza, Dereitos Humanos, Seguridade Pública e Preparación ás Emerxencias), e diversas subcomisións,
* durante a 38 lexislatura (desde 2004), dúas subcomisións.

Galería de imaxes
-----------------

* No seu xuramento en 2006No seu xuramento en 2006
* Peter MacKay e Condoleezza Rice, en abril de 2006Peter MacKay e Condoleezza Rice, en abril de 2006
* En Brasil, xunto ao seu homólogo brasileiro Celso AmorimEn Brasil, xunto ao seu homólogo brasileiro Celso Amorim
* No BrasilNo Brasil
* MacKay con Condoleezza Rice e Patricia Espinosa, en xullo de 2007MacKay con Condoleezza Rice e Patricia Espinosa, en xullo de 2007
* Conferencia de Seguridade en MúnicConferencia de Seguridade en Múnic

Vida persoal
------------

Desde 2006 até 2011 rumoreouse que mantiña unha relación con Condoleezza Rice; a Secretaria de Estado negou o romance pero afirmou que el fora un bo amigo e grazas a el continuou no seu cargo, que planeaba deixar.

O 4 de xaneiro de 2012, casou coa activista e cantante Nazanin Afshin-Jam, sendo daquela Ministro de Xustiza e Fiscal Xeral do Canadá, nunha cerimonia privada en México. A parella ten dous fillos varóns, un chamado Kian, nado en 2013 e outro Caledon, nado en 2018 e unha filla chamada Valentia, nada en 2015.

Notas
-----

1. ↑  "Arnold Schwarzenegger & Defence Minister Peter MacKay". Consultado o 2022-05-03.
2. ↑  "Au-Canada-un-debat-tres-politique-sur-les-langues".
3. ↑  Statistique Canada (Modelo:S.d.). "Population selon les langues maternelles déclarées, Canada, 2006 et 2011". Consultado o 26 de setembro de 2013. .
4. ↑  "Condoleezza Rice Opens Up About MacKay Romance Rumours". *HuffPost* (en inglés). 2011-12-13. Consultado o 2022-05-03.
5. ↑  "Honourable Peter Gordon Mackay". *pm.gc.ca*. Arquivado dende o orixinal o 05 de maio de 2014. Consultado o 5 de maio de 2014.
6. ↑  "Mackay-marriage". Consultado o 7 de maio de 2014.
7. ↑  "Defence-minister-peter-mackay-announces-birth-of-son-kian-alexander". 1 de abril de 2013. Consultado o 7 de maio de 2014.
8. ↑  "peter-mackay-and-nazanin-afshin-jam-announce-birth-of-baby-girl-valentia". Consultado o 12 de decembro de 2016.

Véxase tamén
------------

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ***Peter MacKay Modificar a ligazón no Wikidata*** |

* *(en inglés)* Páxina oficial de Peter MacKay Arquivado 10 de xaneiro de 2006 en Wayback Machine.
* Recensión biográfica — Sitio web do Partido Conservador
* Experiencia en política federal — Biblioteca do Parlamento
* Nota biográfica Arquivado 13 de febreiro de 2015 en Wayback Machine. — Páxina web do Departamento de Xustiza

|  |  |
| --- | --- |
| Control de autoridades | 
* Wd: Q716246
* WorldCat
* VIAF: 106719893
* FAST: 1968500
* ISNI: 0000 0003 8594 8169
* LCCN: no2010103190
* Munzinger: 00000025595
* NNDB: 000118925

 |